Procesul verbal al şedinţei din data de 12.06.2018

[bookmark: _GoBack]Şedinţa a fost condusă de Manager General  Dr. Grasu Alis.
În deschidere s-a discutat despre modul în care s-a desfașurat procesul de reautorizare a serviciului de ambulanță. 
S-a insistat pe obligativitatea prezenței personalului la cursurile de pregătire profesională. Domnul Nimară Marian, responsabil cu dispozitivele medicale, a prezentat diverse situații în care aparatura de pe ambulanțe nu este utilizată și întreținută în mod corect și este deteriorată.
Doamna manager general a reamintit fiecărui coordonator de substație că trebuie să se implice activ în pregătirea profesională a personalului din subordine.
SABIF urmează să primească 106 ambulanțe de urgență noi, fiecărui sector dublându-i-se astfel numărul de mașini de urgență pe care îl deține.
Asistent șef Rudaru Iulia a anunțat că 5 substații nu au predat din luna ianuarie consumul de medicamente și materiale sanitare, drept consecință coordonatorii acestora vor fi chemați în comisia de disciplină.
A fost discutat modul de aprovizionare cu materiale de curățenie la fiecare substație.
Până luni 18.06.2018 departamentul tehnic va monitoriza toate ambulanțele și va prezenta conducerii o situație clară a funcționării aerului condiționat. 
Schimbul anvelopelor de iarnă a fost făcut, mai trebuie să se efectueze doar pentru 12 mașini care momentan sunt în service.
În final doamna manager general a anunțat că s-a primit o adresa din partea DSU prin care se solicită transferul activității de dispecerizare a SABIF în noul sediu din Sos. Cotroceni, până la data de 30 iunie 2018. Echipajele din teren iși vor păstra același program și acelasi mod de lucru.
S-a reamintit obligativitatea completării fișei prespitalicești pe tabletă și nu doar a timpilor de lucru; s-a reamintit de asemenea necesitatea adoptării unei atitudini corespunzătoare la locul de muncă privind atitudinea față de pacient.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
	În finalul şedinţei au vost vizate caietele de control de la microstaţii.
